stanford-oval/wikipedia huggingface dataset:
เฉิน เฉิง
ประวัติ > การต่อต้านคอมมิวนิสต์ > สงครามกลางเมืองจีนครั้งแรก

เริ่มขึ้นในปี ค.ศ. 1931 เฉินได้รับมอบหมายให้ปราบปรามพรรคคอมมิวนิสต์จีน ซึ่งมีกองทัพเป็นของตนเองคือกองทัพปลดปล่อยประชาชนจีนหรือ "กองทัพแดง" ภารกิจของเฉินในการรบต่าง ๆ เพื่อค้นหากำลังหลักของกองทัพแดง หน่วยของเฉินประสบกับการบาดเจ็บล้มตายจำนวนมาก ในการรณรงค์ต่อต้านคอมมิวนิสต์ครั้งที่ห้าในที่สุดเขาก็สามารถเอาชนะพวกคอมมิวนิสต์ได้และบีบให้กองทัพแดงเปิดฉากการเดินทัพทางไกล
การรณรงค์ต่อต้านกองทัพแดงสิ้นสุดลงหลังจาก อุบัติการณ์ซีอาน ซึ่งเจียงไคเชกและเจ้าหน้าที่ของเขาถูกบังคับให้ตกลงร่วมกับพรรคคอมมิวนิสต์ เป็นการสิ้นสุดสงครามกลางเมืองจีนชั่วคราว พรรคก๊กมินตั๋งและพรรคคอมมิวนิสต์จีนร่วมมือกันเพื่อต่อต้านการรุกรานประเทศจีนของกองทัพจักรวรรดิญี่ปุ่น
ประวัติ > สงครามต่อต้านญี่ปุ่น > สงครามจีน-ญี่ปุ่นครั้งที่สอง

บทความหลัก: สงครามจีน-ญี่ปุ่นครั้งที่สอง
ในระหว่างยุทธการเซี่ยงไฮ้ เขาเป็นหนึ่งในผู้ช่วยทหารชั้นนำของเจียงไคเชก เฉินมีแนวความคิดที่จะแสวงหาการกระทำที่เด็ดขาดในภาคใต้แทนที่จะเผชิญหน้ากับญี่ปุ่นในภาคเหนือของจีน ซึ่งกองกำลังชาตินิยมอยู่ในสภาพที่ไม่ดีและขาดพาหนะขนส่ง หลังจากการล่มสลายของเมืองเซี่ยงไฮ้และเมืองหลวงหนานจิง ทำให้รัฐบาลจีนคณะชาติย้ายเมืองหลวงหนีไปเมืองอู่ฮั่น เฉินได้ย้ายไปตั้งหลักที่เมืองหูเป่ย เพื่อวางแผนบัญชาการรบป้องกันเมืองอู่ฮั่นในยุทธการอู่ฮั่น ในช่วงปี ค.ศ. 1938 อู่ฮั่นเป็นฐานทัพบัญชาการใหญ่ชั่วคราวของกองทัพจีน อย่างไรก็ตามกองทัพญี่ปุ่นสามารถเอาชนะกองทัพจีนได้แม้ว่าจะประสบกับความสูญเสียหนักและอู่ฮั่นถูกญี่ปุ่นเข้ายึด เมื่อวันที่ 25 ตุลาคม ค.ศ. 1938
ในปีต่อๆมาของสงคราม เฉิน เฉิงได้รับมอบหมายในการวางแผนป้องการเมืองฉางชาในยุทธการฉางชาและได้รับชัยชนะอย่างงดงามเป็นครั้งแรกต่อกองทัพญี่ปุ่น ในปี ค.ศ. 1943 เขาได้รับแต่งตั้งให้เป็นผู้บัญชาการกองกำลังรบนอกประเทศของจีนในการรบที่พม่า
เนื่องจากเฉินได้มีอาการเจ็บป่วยบ่อยๆ การบัญชาการของเขาได้ถูกแทนที่โดย เหว่ย หลี่หวง ซึ่งได้รับตำแหน่งให้ทำการแทน
เฉิน เฉิงในช่วงสงครามต่อต้านญี่ปุ่นที่เมืองฉงชิ่ง
เฉิน เฉิงในยุทธการที่อู่ฮั่น
เฉิน เฉิงที่เมืองฉงชิ่ง
ประวัติ > สงครามกลางเมืองจีน

บทความหลัก: สงครามกลางเมืองจีน
หลังจากสงครามจีน-ญี่ปุ่นครั้งที่สองสิ้นสุดลง เฉินกลายเป็นหัวหน้าเจ้าหน้าที่กองทัพสาธารณรัฐและผู้บัญชาการทหารสูงสุดแห่งกองทัพเรือ เขาทำตามคำสั่งของจอมทัพเจียง ไคเชกในการปราบปรามพรรคคอมมิวนิสต์จีนให้สิ้นซากและเริ่มโจมตีพื้นที่ "ปลดปล่อย" ของกองทัพปลดปล่อยประชาชนจีน การโจมตีของเขาครั้งนี้เป็นการเปิดฉากสงครามกลางเมืองจีนอีกครั้ง
ในเดือนสิงหาคม ค.ศ. 1947 เจียง ไคเชกได้แต่งตั้งเฉินเป็นผู้อำนวยการสำนักงานฐานทัพใหญ่ภาคตะวันออกเฉียงเหนือบริเวณแถบแมนจูเรีย โดยให้เป็นผู้บังคับบัญชากองกำลังจีนคณะชาติในการต่อต้านคอมมิวนิสต์ในพื้นที่ดังกล่าว เฉิน เฉิงทำผิดพลาดครั้งสำคัญในการตัดสินใจยุบกองกำลังรักษาความปลอดภัยในท้องถิ่นเพราะพวกเขาเคยร่วมมือและรับใช้ในกองทัพแมนจูกัวของญี่ปุ่น เพียงเพราะเห็นว่าเป็นมรดกของผู้รุกรานชาวญี่ปุ่น อันเป็นผลให้ความแข็งแกร่งของกองทัพคณะชาติในแมนจูเรียลดลงจาก 1.3 ล้านเหลือน้อยกว่า 480,000 นาย นอกจากนี้เขายังสั่งปลดผู้บัญชาการทหารที่มีความสามารถมากที่สุดเช่น ตู้ หยูหมิง, ซุนลี่เจน, เจิ้งตงกวนและเฉินหมิงเหริน เป็นผลให้เขาประสบความพ่ายแพ้ครั้งใหญ่ต่อพรรคคอมมิวนิสต์และทำให้เจียงไคเชกถึงกับตำหนิเฉินอย่างรุนแรงที่หนานจิงและส่งเหว่ย หลี่หวงไปแทนที่เขาอีกครั้งในการรบต่อต้านคอมมิวนิสต์ที่เฉิ่นหยางในฐานะผู้บัญชาการทหารสูงสุดแทนเขา แต่กองทัพของเหว่ย หลี่หวงก็ไม่สามารถป้องกันกองทัพคอมมิวนิสต์ได้จึงประสบกับความพ่ายแพ้ เมื่อ ปี ค.ศ. 1949 รัฐบาลคณะชาติของพรรคก๊กมินตั๋งได้พ่ายแพ้สงครามกลางเมืองจีนให้กับพรรคคอมมิวนิสต์จีนและหนีไปตั้งรัฐบาลผลัดถิ่นที่เกาะไต้หวัน เฉิน เฉิงได้หลบหนีไปไต้หวันอย่างปลอดภัยและเพื่อรักษาโรคกระเพาะอาหารเรื้อรังของเขา
ที่ไต้หวัน

เจียงไคเชกได้แต่งตั้งเฉินเป็นผู้ว่าการมณฑลไต้หวันในปี ค.ศ. 1949 เพื่อวางแผนการพัฒนาของไต้หวันให้เป็นหนึ่งในฐานที่มั่นของก๊กมินตั๋ง หลังจากที่กองกำลังคณะชาติถอยกลับมายังไต้หวันเฉินก็วางมือจากกองทัพและหันมาดำรงตำแหน่งพลเรือนที่สำคัญเช่น ตำแหน่งรองผู้บริหารพรรคก๊กมินตั๋ง, รองประธานาธิบดีและนายกรัฐมนตรีแห่งสาธารณรัฐจีน
ในช่วงเวลาหลายปีที่เขาอยู่ที่ไต้หวันเขาได้แนะนำการปฏิรูปที่ดินและเศรษฐกิจต่างๆและดำเนินการบูรณะไต้หวัน ความคิดริเริ่มของนโยบาย "การลดค่าเช่า 375" ของเฉินนั้นมีจุดประสงค์ด้วยการหยุดการแพร่กระจายของลัทธิคอมมิวนิสต์ในไต้หวัน นโยบายดังกล่าวทำให้เกษตรกรผู้เช่าต้องจ่ายเงินให้แก่เจ้าของที่ดินที่ 37.5% ของการเก็บเกี่ยว ก่อนที่จะมีคำสั่งเจ้าของที่ดินมักจะหาเงินมากกว่าครึ่งหนึ่งของค่าตอบแทน เขาสร้างผลงานที่โดดเด่นให้ประชาชนชื่นชมกับการเปิดตัวโครงการก่อสร้างหลายแห่ง หนึ่งในนั้นคือ เขื่อนสือเหมิน ในมณฑลเถาหยวน ซึ่งช่วยแก้ปัญหาน้ำท่วมในขณะเดียวกันก็ช่วยเพิ่มจำนวนผลผลิตข้าว
ด้านการต่างประเทศ

เฉิน เฉิง ในฐานะรองประธานาธิบดีแห่งสาธารณรัฐจีน (นั่งตรงกลาง) ในช่วงการเยือนสหรัฐอเมริกา โดยมีรองประธานาธิบดีลินดอน บี. จอห์นสัน (ซ้าย) และประธานาธิบดีจอห์น เอฟ. เคนเนดี (ขวา) ให้การต้อนรับที่ทำเนียบขาว
เฉิน เฉิงกำลังหารือเรื่องเศรษฐกิจกับรองประธานาธิบดีลินดอน บี. จอห์นสัน (ซ้าย) และประธานาธิบดีจอห์น เอฟ. เคนเนดี (ขวา) ในวันที่ 31 กรกฎาคม ค.ศ. 1961
ด้านการต่างประเทศ > เสียชีวิต

เฉิน เฉิง เสียชีวิตใน ค.ศ. 1956 เพราะเนื้องอกในตับ ต่อมาในเดือนสิงหาคม ค.ศ. 1995 มีการย้ายอัฐิของเขาไปไว้ที่ฝัวกวางชานในเทศมณฑลเกาสฺยง
เฉิน เฉิง ปี ค.ศ. 1920
เฉิน เฉิง ยืนตรงกลางระหว่าง ไป้ ช่งฉี่（ซ้าย) หลี่ จงเหริน（ขวา）ขณะตรวจราชการที่เมืองหนานหนิง วันที่ 10 ตุลาคม ค.ศ. 1936
เฉิน เฉิงในช่วงระหว่างสงครามจีน-ญี่ปุ่นครั้งที่สอง
เฉิน เฉิง (ขวาด้านหลัง) ขณะตรวจพลทหารพร้อมจอมทัพเจียง ไคเชก (ด้านหน้า)
เฉิน เฉิงในนิตยสารกองทัพสาธารณรัฐ
เฉินเฉิงผู้ได้รับการเสนอชื่อเป็นผู้สมัครชิงตำแหน่งรองประธานาธิบดีของเจียงไคเชกจัดงานแถลงข่าวปี ค.ศ. 1954
เทศบาลนครพิษณุโลก

บทความนี้เกี่ยวกับเทศบาลนคร สำหรับความหมายอื่น ดูที่ พิษณุโลก (แก้ความกำกวม)
| พิษณุโลก |
| --- | --- |
เทศบาลนคร
เทศบาลนครพิษณุโลก
ถนนสิงหวัฒน์บริเวณสะพานนเรศวรศูนย์ประวัติศาสตร์พระราชวังจันทน์วัดพระศรีรัตนมหาธาตุวรมหาวิหารวัดอรัญญิกหอนาฬิกาเมืองพิษณุโลกพระบรมราชานุสาวรีย์พระบาทสมเด็จพระพุทธยอดฟ้าจุฬาโลกมหาราช
   ธง ตราอาร์ม
ที่มาของชื่อ: พระวิษณุ
สมญา: เมืองสองแคว

พิษณุโลกแสดงแผนที่จังหวัดพิษณุโลกพิษณุโลกแสดงแผนที่ประเทศไทย
พิกัด: 16°48′57″N 100°15′49″E﻿ / ﻿16.81583°N 100.26361°E﻿ / 16.81583; 100.26361
ประเทศ:  ไทย
จังหวัด:  พิษณุโลก
อำเภอ: เมืองพิษณุโลก
ก่อตั้ง: ประมาณพุทธศตวรรษที่ 15
สุขาภิบาล: พ.ศ. 2458
ยกฐานะ: 10 ธันวาคม พ.ศ. 2478 (เทศบาลเมือง) 9 มีนาคม พ.ศ. 2542 (เทศบาลนคร)
ชุมชน: 4 เขต และ 65 ชุมชน
การปกครอง
 • ประเภท: เทศบาลนคร
 • นายกเทศมนตรี: เปรมฤดี ชามพูนท
 • ปลัดเทศบาล: นครไทย ยวนแห่ว
พื้นที่
 • เทศบาลนคร: 18.26 ตร.กม. (7.05 ตร.ไมล์)
 • เขตเมือง: 157.22 ตร.กม. (60.70 ตร.ไมล์)
ประชากร (2566)
 • เทศบาลนคร: 61,643 คน
 • อันดับ: อันดับที่ 19
 • ความหนาแน่น: 3,375.85 คน/ตร.กม. (8,743.4 คน/ตร.ไมล์)
 • เขตเมือง: 139,566 คน
 • ความหนาแน่นเขตเมือง: 887.71 คน/ตร.กม. (2,299.2 คน/ตร.ไมล์)
เขตเวลา: UTC+7 (ICT)
รหัสไปรษณีย์: 65000
รหัสพื้นที่: 055
เว็บไซต์: www.phsmun.go.th
พิษณุโลก เป็นเมืองขนาดใหญ่และเมืองศูนย์กลางด้านการเมืองการปกครอง เศรษฐกิจ วัฒนธรรมของจังหวัดพิษณุโลกและภาคเหนือตอนล่าง ตั้งอยู่บริเวณที่ราบลุ่มทางทิศตะวันตกเฉียงใต้ของจังหวัด โดยมีแม่น้ำน่านไหลผ่านกลางเมือง ซึ่งแบ่งตัวเมืองออกเป็นสองฝั่ง มีประชากรประมาณ 62,000 คน (ธันวาคม พ.ศ. 2566) หรือเป็นอันดับที่ 19 ของเทศบาลนครทั้งหมด เทศบาลนครพิษณุโลกเป็นหนึ่งในเมืองท่องเที่ยวทางประวัติศาสตร์ของภาคเหนือตอนล่าง โดยสถานที่สำคัญ ได้แก่ วัดพระศรีรัตนมหาธาตุวรมหาวิหาร ซึ่งเป็นที่ประดิษฐานพระพุทธชินราช
ในอดีตพื้นที่เทศบาลนครพิษณุโลกเป็นที่ตั้งของเมืองสองแคว อันเป็นเมืองโบราณที่มีบทบาทสำคัญมาตั้งแต่สมัยสุโขทัย และเคยเป็นราชธานีของอาณาจักรต่าง ๆ อยู่หลายครั้ง เช่น ในช่วงปลายราชวงศ์พระร่วงแห่งสุโขทัย หรือในรัชสมัยสมเด็จพระบรมไตรโลกนาถแห่งกรุงศรีอยุธยา ที่พระองค์เสด็จมาประทับ ณ เมืองแห่งนี้เพื่อตั้งรับข้าศึกจากอาณาจักรล้านนา และพระองค์ได้รวมเมืองสองแควฝั่งตะวันตกและตะวันออกเข้าด้วยกัน พร้อมพระราชทานนามใหม่ว่า "เมืองพระพิษณุโลกสองแคว" พิษณุโลกถูกกองทัพพม่าโจมตีอยู่บ่อยครั้ง เนื่องจากเป็นเมืองยุทธศาสตร์สำคัญทางเหนือของอยุธยา จนเมื่อเกิดการเสียกรุงศรีอยุธยาครั้งที่สองใน พ.ศ. 2310 เจ้าพระยาพิษณุโลก (เรือง) ได้ตั้งตนขึ้นเป็นพระเจ้าแผ่นดินและสถาปนาพิษณุโลกเป็นราชธานีอยู่คราวหนึ่ง ก่อนที่ต่อมาจะเสียเมืองให้แก่เมืองสวางคบุรี และถูกผนวกรวมกับอาณาจักรธนบุรีตามลำดับ พิษณุโลกยังคงมีความสำคัญเรื่อยมาจนถึงสมัยรัตนโกสินทร์
เทศบาลนครพิษณุโลกเป็นหนึ่งในเมืองที่เติบโตอย่างรวดเร็ว เนื่องจากเป็นจุดตัดของทางหลวงสายสำคัญที่เชื่อมโยงสู่ประเทศเพื่อนบ้าน ตลอดจนมีทางรถไฟสายเหนือพาดผ่าน รวมไปถึงตั้งอยู่ไม่ไกลจากท่าอากาศยานพิษณุโลก ซึ่งเป็นท่าอากาศยานพาณิชย์หลักของภูมิภาค
ประวัติ

พิษณุโลกเป็นหนึ่งในเมืองที่เก่าแก่ในประเทศไทย ซึ่งก่อตั้งมานานกว่า 600 ปี ตั้งอยู่จุดกึ่งกลางระหว่างภาคกลางและภาคเหนือของประเทศ ทำให้เป็นเมืองที่สำคัญในทางยุทธศาสตร์ เดิมทีเมืองนี้เคยเป็นเมืองหน้าด่านของเขมรเล็ก ๆ ที่รู้จักกันในชื่อ สองแคว ก่อนที่แม่น้ำแควน้อยจะเปลี่ยนเส้นทางในเวลาต่อมา นอกจากนี้ พิษณุโลกยังเคยเป็นเมืองหลวงของอาณาจักรอยุธยาเป็นเวลา 25 ปี ในรัชสมัยของสมเด็จพระบรมไตรโลกนาถ
เมืองพิษณุโลก เดิมประกาศเป็น "สุขาภิบาลเมืองพิษณุโลก" เมื่อปีเถาะ พ.ศ. 2458 และได้รับการยกฐานะเป็น "เทศบาลเมืองพิษณุโลก" เมื่อวันที่ 10 ธันวาคม พ.ศ. 2478 มีพื้นที่การปกครอง 5.85 ตารางกิโลเมตร ต่อมาได้ประกาศเปลี่ยนแปลงขยายเขตเทศบาลเมืองพิษณุโลก ขยายเขตจากเดิม 5.85 ตารางกิโลเมตร เพิ่มขึ้นเป็น 18.26 ตารางกิโลเมตร ปัจจุบันมีฐานะเป็น "เทศบาลนครพิษณุโลก"ตามพระราชกฤษฎีกายกฐานะเทศบาลเมืองเป็นเทศบาลนคร ตั้งแต่วันที่ 9 มีนาคม พ.ศ. 2542
ภูมิศาสตร์

เทศบาลนครพิษณุโลกตั้งอยู่ในอำเภอเมืองพิษณุโลก จังหวัดพิษณุโลก ตั้งอยู่บริเวณที่ราบลุ่มทางทิศตะวันตกเฉียงใต้ของจังหวัดพิษณุโลก มีพื้นที่ 18.26 ตารางกิโลเมตร ครอบคลุมพื้นที่ตำบลในเมืองทั้งตำบล อยู่ในบริเวณตอนบนของภาคกลางของประเทศไทย ห่างจากกรุงเทพมหานครไปทางทิศเหนือประมาณ 377 กิโลเมตร มีอาณาเขตติดต่อกับองค์กรปกครองส่วนท้องถิ่นต่าง ๆ ดังนี้
ทิศเหนือ ติดต่อกับเทศบาลตำบลหัวรอ และเทศบาลเมืองอรัญญิก
ทิศตะวันออก ติดต่อกับเทศบาลเมืองอรัญญิก
ทิศใต้ ติดต่อกับเทศบาลตำบลท่าทอง และองค์การบริหารส่วนตำบลวัดจันทร์
ทิศตะวันตก ติดต่อกับเทศบาลตำบลท่าทอง และเทศบาลตำบลบ้านคลอง
พิษณุโลกมีลักษณะภูมิประเทศเป็นที่ราบลุ่มแม่น้ำ มีแม่น้ำน่านไหลผ่านกลางเมืองในแนวเหนือ–ใต้ แบ่งพื้นที่เทศบาลออกเป็นสองฝั่ง ได้แก่ ฝั่งตะวันออกของแม่น้ำ มีพื้นที่ประมาณ 13 ตารางกิโลเมตร เป็นแหล่งประกอบธุรกิจ การขนส่ง และการติดต่อสื่อสาร ส่วนฝั่งตะวันตกของแม่น้ำ มีพื้นที่ประมาณ 5 ตารางกิโลเมตร เป็นย่านที่อยู่อาศัย สถานที่ราชการ และสถานศึกษา
พิษณุโลกบางครั้งเรียกว่า สองแคว เนื่องจากร้อยปีที่แล้วจุดบรรจบของแม่น้ำน่านและแม่น้ำแควน้อยอยู่ที่บริเวณใกล้กับตัวเมือง ปัจจุบันมีเฉพาะแม่น้ำน่านเท่านั้นที่ไหลผ่านตัวเมือง
สัญลักษณ์

สัญลักษณ์ประจำเทศบาลนครพิษณุโลกเป็นรูปช้างออกศึกภายในเส้นรอบวงเป็นรูปกษัตริย์ทรงช้าง โดยถือเอาสมเด็จพระนเรศวรมหาราชทรงกระทำยุทธหัตถีมีชัยชนะพระมหาอุปราชา
เขตการปกครอง

เทศบาลนครพิษณุโลก มีจำนวนชุมชนทั้งสิ้น 64 ชุมชน แบ่งเขตพื้นที่ชุมชนออกเป็น 4 เขต (โซน)
| ชุมชนในเขตเทศบาลนครพิษณุโลก> ที่ | ชุมชนในเขตเทศบาลนครพิษณุโลก> โซนที่ 1 | ชุมชนในเขตเทศบาลนครพิษณุโลก> โซนที่ 2 | ชุมชนในเขตเทศบาลนครพิษณุโลก> โซนที่ 3 | ชุมชนในเขตเทศบาลนครพิษณุโลก> โซนที่ 4 |
| --- | --- | --- | --- | --- |
| 1 | คลองมหาดไทย | วัดหนองบัว | พันปี | หลังศาล |
| 2 | อรัญญิก | มหาจักรพรรดิ์ | วัดจันทร์ตะวันออก | เทพารักษ์ |
| 3 | ธรรมบูชา | วิเศษไชยชาญ | พระยาสุวรรณ | สระสองห้อง |
| 4 | พระองค์ขาว | พระองค์ดำ | ท่ามะปราง | บ้านคลองพัฒนา |
| 5 | พญาเสือ | ชาญเวชกิจพัฒนา | มหานุภาพ | วัดจันทร์ตะวันตก |
| 6 | ธรรมจักรพัฒนา | กัลยาณมิตร | ร่วมใจ | ประชาอุทิศ |
| 7 | เสรีราษฎร์พัฒนา | รถไฟสามัคคี | บรมไตรโลกนารถ 21 | ประตูเมือง |
| 8 | เจดีย์ยอดทอง | ราเมศวร | ดีอินทร์พัฒนา | สิงหวัฒน์ ซอย 3 |
| 9 | สุพรรณกัลยา | ราชพฤกษ์ | อภิชาตบุตร | สิงหวัฒน์ ซอย 5 |
| 10 | ตาลเดี่ยว | พุทธบูชา | ร่วมใจไมตรี | ไชยานุภาพ |
| 11 | วัดน้อยพัฒนา | มหาธรรมราชา | บึงพระจันทร์ 40 | บ้านคลองสามัคคี |
| 12 | เรือนแพ | เจ้าพระยา | สระแก้ว | พระร่วง ซอย 2 |
| 13 | เสือทิม | วิสุทธิ์กษัตริย์ | ขุนพิเรนทรเทพ | พระลือ |
| 14 | เกษมรัฐพัฒนา | มาลาเบี่ยง | ศรีธรรมไตรปิฎก | หรรษนันท์ 49 |
| 15 | ศรีวิสุทธิ์ |  | พระยาสุรสีห์ | ประชาพิทักษ์ 99 |
| 16 | พิชัยสงคราม |  |  | ราชบูรณะ |
| 17 | แสนพลพ่าย |  |  | ประสงค์ประสาท |
| 18 | มิตรภาพ |  |  |  |
การขนส่ง

การเดินทางมายังตัวเมืองพิษณุโลกสามารถเดินทางด้วยทั้งทางถนน ทางรางและทางอากาศ ในตัวเมืองเป็นที่ที่มีจุดตัดทางหลวงหลายสายที่เชื่อมต่อไปยังภาคเหนือ ภาคตะวันออกเฉียงเหนือ และภาคกลาง ได้แก่ ทางหลวงแผ่นดินหมายเลข 11, ทางหลวงแผ่นดินหมายเลข 12, ทางหลวงแผ่นดินหมายเลข 117 และทางหลวงแผ่นดินหมายเลข 126 ซึ่งเป็นถนนวงแหวนรอบเมืองพิษณุโลก ช่วยเลี่ยงการจราจรที่หนาแน่นในตัวเมืองได้ ส่วนการขนส่งทางราง มีสถานีรถไฟภายในเขตเทศบาล 1 แห่ง คือ สถานีรถไฟพิษณุโลก และการขนส่งทางอากาศ มีท่าอากาศยาน 1 แห่ง คือ ท่าอากาศยานพิษณุโลก (อยู่ในเขตเทศบาลเมืองอรัญญิก)
การศึกษา

ต่อไปนี้เป็นรายชื่อสถานศึกษาภายในเขตเทศบาลนครพิษณุโลก
โรงเรียนจ่าการบุญ
โรงเรียนวัดจันทร์ตะวันตกมิตรภาพที่ 73
โรงเรียนวัดศรีวิสุทธาราม (วิไลราษฎร์อุปถัมภ์)
โรงเรียนวัดอรัญญิก
โรงเรียนวัดจันทร์ตะวันออก
โรงเรียนจ่านกร้อง
โรงเรียนเฉลิมขวัญสตรี
โรงเรียนพุทธชินราชพิทยา
โรงเรียนมัธยมสาธิตมหาวิทยาลัยนเรศวร
โรงเรียนสาธิตมหาวิทยาลัยราชภัฏพิบูลสงคราม
โรงเรียนอนุบาลเทศบาลนครพิษณุโลก
โรงเรียนเทศบาล 2 (วัดคูหาสวรรค์)
โรงเรียนเทศบาล 3 (วัดท่ามะปราง)
โรงเรียนเทศบาล 4 (วัดธรรมจักร)
โรงเรียนเทศบาล 5 (วัดพันปี)
โรงเรียนกีฬาเทศบาลนครพิษณุโลก
โรงเรียนอนุบาลโรจนวิทย์
โรงเรียนโรจนวิทย์มาลาเบี่ยง
โรงเรียนเซนต์นิโกลาส
โรงเรียนผดุงราษฎร์
โรงเรียนสิ่นหมิน
โรงเรียนอนุบาลประชาราษฎร์
โรงเรียนอนุบาลเซนต์พอล
วิทยาลัยอาชีวศึกษาพิษณุโลก
วิทยาวิทยาลัยเทคนิคพิษณุโลก
วิทยาลัยอาชีวศึกษาพณิชยการพิษณุโลก
มหาวิทยาลัยราชภัฏพิบูลสงคราม ส่วนวังจันทน์
วิทยาลัยทองสุข ศูนย์การศึกษาพิษณุโลก
วิทยาลัยพยาบาลบรมราชชนนีพุทธชินราช
มหาวิทยาลัยพิษณุโลก
สถานที่สำคัญ

วัดพระศรีรัตนมหาธาตุวรมหาวิหาร
พระราชวังจันทน์
สวนเฉลิมพระเกียรติพระบาทสมเด็จพระเจ้าอยู่หัว เฉลิมพระชนมพรรษา 80 พรรษา
แม่น้ำน่าน
วัดราชบูรณะ
วัดนางพญา
วัดสระแก้วปทุมทอง
พิพิธภัณฑ์พื้นบ้านจ่าทวี
สวนชมน่านเฉลิมพระเกียรติ
วัดจุฬามณี
วัดเจดีย์ยอดทอง
วัดอรัญญิก
ศาลสมเด็จพระพี่นางสุพรรณกัลยา(วัดจันทร์ตะวันออก)
วัดจันทร์ตะวันตก
ศูนย์ประวัติศาสตร์พระราชวังจันทน์
ศาลหลักเมืองพิษณุโลก
กำแพงเมืองคูเมืองพิษณุโลก
พิษณุโลกไนท์บาซาร์
ถนนคนเดินเมืองพิษณุโลก (ถนนสังฆบูชา)
สวนนกไทยศึกษา
แหล่งข้อมูลอื่น

เว็บไซต์เทศบาลนครพิษณุโลก เก็บถาวร 2016-10-21 ที่ เวย์แบ็กแมชชีน
| ด ค กองค์กรปกครองส่วนท้องถิ่นระดับล่างในจังหวัดพิษณุโลก |
| --- | --- | --- |
| เทศบาลนคร |  พิษณุโลก  |  |
| เทศบาลเมือง |  อรัญญิก  |  |
| เทศบาลตำบล |  ท่าทอง  ไทรย้อย  นครไทย  เนินกุ่ม  เนินมะปราง  บางกระทุ่ม  บางระกำ  บางระกำเมืองใหม่  บ้านคลอง  บ้านมุง  บ้านแยง  บ้านใหม่  บึงระมาณ  ปลักแรด  ป่าแดง  พรหมพิราม  พลายชุมพล  พันเสา  วงฆ้อง  วังทอง  วัดโบสถ์  สนามคลี  ห้วยแก้ว  หัวรอ  |  |
| องค์การบริหารส่วนตำบล |  แก่งโสภา  คันโช้ง  คุยม่วง  โคกสลุด  งิ้วงาม  จอมทอง  ชมพู  ชัยนาม  ชาติตระการ  ชุมแสงสงคราม  ดงประคำ  ดอนทอง  ดินทอง  ตลุกเทียม  ท้อแท้  ทับยายเชียง  ท่างาม  ท่าช้าง  ท่าตาล  ท่านางงาม  ท่าโพธิ์  ท่าสะแก  ท่าหมื่นราม  นครชุม  นครป่าหมาก  นาบัว  น้ำกุ่ม  นิคมพัฒนา  เนินเพิ่ม  เนินมะปราง  บ่อทอง  บ่อโพธิ์  บ่อภาค  บ้านกร่าง  บ้านกลาง  บ้านดง  บ้านน้อยซุ้มขี้เหล็ก  บ้านป่า  บ้านพร้าว  บ้านยาง  บ้านไร่  บึงกอก  บึงพระ  ปากโทก  ป่าแดง  ไผ่ขอดอน  ไผ่ล้อม  พรหมพิราม  พันชาลี  มะขามสูง  มะต้อง  มะตูม  แม่ระกา  ยางโกลน  วงฆ้อง  วังทอง  วังนกแอ่น  วังน้ำคู้  วังพิกุล  วังโพรง  วังยาง  วังวน  วังอิทก  วัดจันทร์  วัดโบสถ์  วัดพริก  ศรีภิรมย์  สมอแข  สวนเมี่ยง  หนองกะท้าว  หนองกุลา  หนองแขม  หนองพระ  ห้วยเฮี้ย  หอกลอง  หินลาด  |  |
| ด ค กเทศบาลนครและองค์กรปกครองส่วนท้องถิ่นรูปแบบพิเศษในประเทศไทย |
| --- | --- |
เทศบาลนคร:  เกาะสมุย  ขอนแก่น  เจ้าพระยาสุรศักดิ์  เชียงราย  เชียงใหม่  ตรัง  นครปฐม  นครราชสีมา  นครศรีธรรมราช  นครสวรรค์  นนทบุรี  บางบัวทอง  บุรีรัมย์  ปากเกร็ด  พิษณุโลก  พระนครศรีอยุธยา  ภูเก็ต  แม่สอด  ยะลา  ระยอง  รังสิต  ลำปาง  สกลนคร  สงขลา  สมุทรปราการ  สมุทรสาคร  สุราษฎร์ธานี  หาดใหญ่  แหลมฉบัง  อุดรธานี  อุบลราชธานี  อ้อมน้อย 
อปท. รูปแบบพิเศษ:  กรุงเทพมหานคร  เมืองพัทยา 
แม่น้ำน่านหน้าวัดพระศรีรัตนมหาธาตุวรมหาวิหาร
สถานีรถไฟพิษณุโลก
ท่าอากาศยานพิษณุโลก
หลิว เซียหนิง

นักร้องชาวจีน
หลิว เซียหนิง (จีน: 刘些宁, เกาหลี: 류셰닝, อักษรโรมัน: Liu Xiening; เกิด 23 ตุลาคม ค.ศ. 1996) เป็นนักร้องชาวจีน อดีตสมาชิกวงคูกูดัน เกิร์ลกรุปประเทศเกาหลีใต้ ต่อมาในปี 2020 เธอได้เข้าแข่งขันในรายการ พรอดิวซ์แคมป์ 2020 ชนะได้เดบิวท์เป็นสมาชิกวง บงบงเกิลส์ 303  เกิร์ลกรุปประเทศจีน
ผลงานเพลง > BonBon Girls 303 (硬糖少女303 อิ้งถังเสี่ยวหนี่ว์ ซานหลิงซาน)

ในฐานะสมาชิกวง BonBon Girls 303 (硬糖少女303 อิ้งถังเสี่ยวหนี่ว์ ซานหลิงซาน)
ผลงานเพลง > BonBon Girls 303 (硬糖少女303 อิ้งถังเสี่ยวหนี่ว์ ซานหลิงซาน) > อัลบั้ม

| อัลบั้ม | รายชื่อเพลง |
| --- | --- |
Act.1 硬糖定律 (The Law of Hard Candy) เดอะลอว์ออฟฮาร์ดแคนดี:  01. 你最最最重要 (You Are Everything To Me)  02. BONBON GIRLS  03. 硬要赢 (We Are Young)  04. 前方超A预警 (Super A Warning Ahead)  05. PLMM  06. 前方超A预警 (Ballad Version)  07. 吃糖 (Trick or Treat)
Act.2 了不起的女孩 (Fearless Girls) เฟียร์เลสเกิลส์:  01. 双马尾 (SLAY and PLAY)  02. 今日运势 (My Heart Goes Hey)  03. 了不起的女孩 (Fearless Girls)  04. 不想睡2021 (Funk Up Dance)  05. Slay&Play (English ver.)  06. 秋天前 (Before Autumn)
Act.3 最最重要 (I Remember You):  01. 最最重要 (I Remember You)  02. 狂飙 (Me and My Girls)  03. 按我的来 (We'll Rule The World)  04. 别怕，未来会来 (BonBon Voyage)
ผลงานเพลง > BonBon Girls 303 (硬糖少女303 อิ้งถังเสี่ยวหนี่ว์ ซานหลิงซาน) > ซิงเกิ้ล

| ปี | เพลง | หมายเหตุ |
| --- | --- | --- |
| 2020 | 拉我 | เพลงโปรโมทเกม 神武4  Shenwu 4 10th Anniversary Promotional Single |
| 2021 | 集合时刻 (Just Team Up) | เพลงโปรโมทเกม 和平精英 Game For Peace ( Pubg mobile) |
ผลงานเพลง > Gugudan (구구단 คูกูดัน)

ในฐานะสมาชิกวง Gugudan (구구단 คูกูดัน)
ผลงานเพลง > Gugudan (구구단 คูกูดัน) > อัลบั้ม

| อัลบั้ม | รายชื่อเพลง | ซิงเกิลโปรโมต |
| --- | --- | --- |
| Act.1 The Little Mermaid   |  01. Wonderland  02. Could This Be Love (구름 위로; Gureum Wiro)  03. Good Boy  04. Diary (일기; Ilgi)  05. Maybe Tomorrow  06. Wonderland (Inst.) | Wonderland |
| Act.2 Narcissus |  01. Rainbow  02. A Girl Like Me (나 같은 애; Na gat-eun ae)  03. Hate You (미워지려 해; Miwojilyeo hae)  04. One Step Closer (거리; Geoli)  05. Make a Wish (소원 들어주기; Sowon deul-eojugi)  06. A Girl Like Me (Inst.) | A Girl Like Me |
| Act.3 Chococo Factory |  01. Chococo  02. Lucky  03. Snowball (스노우 볼)  04. Chococo (Inst.) | Chococo |
| Act.4 Cait Sith |  01. The Boots  02. Silly  03. Lovesick  04. The Boots (Inst.) | The Boots |
| ACT.5 New Action |  01. Not That Type  02. Be Myself  03. Dear (너에게)  04. Shotgun  05. Do It  06. Pastel Sweater | Not That Type |
ผลงานเพลง > ซิงเกิ้ลเดี่ยว

| ปี | เพลง | หมายเหตุ |
| --- | --- | --- |
| 2020 | 留些绽放的时间 |  |
| 2023 | 城市Lady (City Lady) |  |
ผลงานเพลง > ซิงเกิ้ลเดี่ยว > เพลงประกอบ

| 0 | 1 | 2 | 3 |
| --- | --- | --- | --- |

| ปี | เพลง | ร่วมร้องกับ | หมายเหตุ |
| 2021 | 史兰客学苑 (โรงเรียนสื่อหลานเค่อ) | บงบงเกิลส์ 303 | เพลงประกอบซีรีส์ ตำนานจอมยุทธ์ภูตถังซาน |
| 2024 | 念念可有回响 |  | เพลงประกอบซีรีส์ เทพยุทธ์สะบั้นฟ้าท้าสวรรค์ |
ผลงานการแสดง > ซีรีส์

| ปี | ชื่อภาษาอังกฤษ / ภาษาไทย | ชื่อภาษาจีน | รับบท | บทบาท | หมายเหตุ |
| --- | --- | --- | --- | --- | --- |
| TBA | A Pillow of Spring Flowers | 一枕春华 | โม่จื่อจิน | นักแสดงรับเชิญ | กำลังถ่ายทำ |
| TBA | The In genious One 2 ตำนานแห่งอวิ๋นเซียง 2 | 云襄传2 | มู่หรงเจี๋ย | นัดแสดงหลัก | รอออกอากาศ |
| TBA | Mama Go | 我的妈妈是校花 | หลินสวี้หรุ่ย | นักแสดงหลัก | รอออกอากาศ |
| TBA | Give you my heart | 慕先生请按小说来 | สวี่จื้อเอิน/เสิ่นมิยา | นักแสดงหลัก | รอออกอากาศ |
| 2025 | Perfect Match พรห้าประการ | 五福临门 | โซ่วหัว | นักแสดงหลัก | ซับไทย Netflix |
| 2024 | The Land Of Warriors ตำนานจอมยุทธ์ภูตถังซาน 2  | 斗罗大陆 2 | เซียนเริ่นเสวี่ย | นักแสดงรับเชิญ | ซับไทย WeTV |
| 2024 | The Double เรียกข้าว่าคุณหนูอันดับหนึ่ง | 墨雨云间 | เจียงรั่วเหยา | นักแสดงสมทบ | พากย์ไทย True ID , ซับไทย Youku , Netflix |
| 2024 | LadyRevengerReturnsFromtheFire อุปสรรคร้ายนำพารัก  | 披荆斩棘的大小姐 | หลัวอ้ายเหลียน | นักแสดงรับเชิญ | ซับไทยและพากย์ไทย WeTV |
| 2024 | Burning Flames เทพยุทธ์สะบั้นฟ้าท้าสวรรค์ | 武庚纪 | เป้ยเอ๋อร์ | นักแสดงรับเชิญ | ซับไทยและพากย์ไทย iQIYI Thailand |
| 2023 | Story of Kunning Palace เล่ห์รักวังคุนหนิง | 宁安如梦 | องค์หญิงเล่อหยาง/เสิ่นจื่ออี | นักแสดงหลัก | ซับไทยและพากย์ไทย iQIYI Thailand , True ID  |
| 2023 | Only for Love  จีบให้วุ่นลงทุนด้วยรัก | 以爱为营 | เป้ยหลิน | นักแสดงรับเชิญ | พากย์ไทย True ID |
| 2023 | Destined  สยบรักจอมเสเพล | 长风渡 | ลั่วอีสุ่ย | นักแสดงรับเชิญ | ซับและพากย์ไทย iQIYI Thailand  |
| 2022 | Night Of Love With You  ราตรีรักนิรันดร์ | 夜色倾心 | ชีชี/ลั่วชิง | นักแสดงนำ | ซับไทย We TV  |
| 2019 | Hello Debate Opponent  รักหมดใจยัยคู่ปรับของฉัน | 你好,对方辩友 | หลี่ฮุ่ยจวิน/เสี่ยวเอิน | นักแสดงสมทบ | ซับไทย We TV  |
ผลงานอื่นๆ > รายการวาไรตี้

| ปี | ชื่อรายการภาษาอังกฤษ | ชื่อรายการภาษาจีน | ช่องออกอากาศ | หมายเหตุ |
| --- | --- | --- | --- | --- |
| 2020 | Youth Periplous S2 | 青春环游记第二季 | Zhejiang TV (浙江卫视) | EP.10 |
| 2021 | Masked Dancing King 2021 | 蒙面舞王2021 | Jiangsu TV (江苏卫视) | EP.4-5 |
| 2022 | Keep Running: Let's Build a Better Life | 奔跑吧•共同富裕篇 | Zhejiang TV (浙江卫视) | EP.5  |
| 2023 | Memories Beyond Horizon | 无限超越班 | Zhejiang TV (浙江卫视) | EP.9-12 |
| 2023 | DragonTV Launches Sitcom’s | 开播情景喜剧2 | Dragon TV (东方卫视) | EP.11-12 |
| 2023 | As You Wish : Story Of Kunning Palace | 100万个约定 | iQIYI (爱奇艺) | EP.1-6 |
| 2023 | Sketch Club SS2 | 姐姐妹妹俱乐部 2 | Douyin (抖音) | 22/12/2023 |
| 2023 | Extreme Challenge Treasure Tour | 极限挑战宝藏行 | BesTV (百视TV) , DragonTV (东方卫视) | กำลังออกอากาศ |
ผลงานอื่นๆ > วาไรตี้ของ BonBon Girls 303

| ปี | ชื่อรายการภาษาอังกฤษ | ชื่อรายการภาษาจีน | ช่องออกอากาศ | หมายเหตุ |
| --- | --- | --- | --- | --- |
| 2020 | Produce Camp 2020 / CHUANG 2020 | 创造营2020 | Tencent Video | ซับไทย ทาง We TV  |
| 2020 | Super Nova Games: Season 3 | 超新星运动会 | Tencent Video | ซับไทย ทาง We TV |
| 2020 | BON-US |  | Tencent Video | ซับไทย ทาง We TV  |
| 2021 | She Fighter | 姐姐妹妹的武馆 | Tencent Video | ซับไทย ทาง We TV  |
| 2021 | Bon-Us One Year Slay & Play |  | Tencent Video | ซับไทย ทาง We TV  |
| 2021 | Super Nova Games: Season 4 | 超新星运动会 | Tencent Video | ซับไทย ทาง We TV |
| 2022 | BONBON Voyage |  | Tencent Video |  |
แหล่งข้อมูลอื่น

Liu Xiening on Sina Weibo
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์
คะลิปโซ

| คะลิปโซ |
| --- | --- |
รายละเอียดจาก Calypso receiving Telemachus and Mentor in the Grotto โดย William Hamilton
ที่ประทับ: โอจีเจีย
สัญลักษณ์: โลมา
ข้อมูลส่วนบุคคล
บุตร - ธิดา: By some accounts Latinus, by others Nausithous and Nausinous
บิดา-มารดา: แอตลัส
คะลิปโซ (อังกฤษ: Calypso; กรีก: Καλυψώ, Kalypsō) เป็นนิมฟ์ในเทพปกรณัมกรีก ผู้อาศัยบนเกาะโอจีเจีย (Ogygia) ซึ่งนางกักตัวโอดิสเซียสไว้หลายปี โดยทั่วไปกล่าวกันว่านางเป็นธิดาของไททันแอตลัส
ฮีเซียด (Hesiod) กล่าวถึงคะลิปโซตนอื่นหรือคะลิปโซตนเดียวกันนี้เป็นธิดาโอซีอานิด (Oceanid) หนึ่งของทีธิส (Tethys) และโอซีอานัส และซูโดอะพอลโลโดรัส (Pseudo-Apollodorus) เป็นธิดาเนียรีอิดหนึ่งของเนียรีอูส (Nereus) และดอริส (Doris)
หาดกมลา

| หาดกมลา |
| --- | --- |
ชายหาด

หาดกมลา
พิกัด: 7°57′26.2″N 98°16′58.9″E﻿ / ﻿7.957278°N 98.283028°E﻿ / 7.957278; 98.283028
ประเทศ: ไทย
เขตเวลา: UTC+7 (เวลาอินโดจีน)
หาดกมลา เป็นหาดทางตะวันตกของจังหวัดภูเก็ต เป็นสถานที่ท่องเที่ยวที่สำคัญแห่งหนึ่งของจังหวัดภูเก็ต อยู่ห่างจากหาดป่าตองประมาณ 8 กิโลเมตร และจากตัวเมืองประมาณ 26 กิโลเมตร และใช้เวลาประมาณครึ่งชั่วโมงจากสนามบินภูเก็ต หาดกมลาเหมาะสำหรับผู้ที่ต้องการหลีกเลี่ยงจากความวุ่นวาย และต้องการใช้เวลาส่วนตัวกับคนในครอบครัวหรือเพื่อนฝูง.
สิ่งแวดล้อม

หาดกมลามีหาดทรายที่ทอดยาว และบรรยากาศเงียบสงบ เหมาะสำหรับวันหยุดพักผ่อนของครอบครัว หาดกมลาเป็นทางโค้งยาวสามารถเล่นน้ำได้ตลอดทั้งปี ทะเลมีความสงบที่สุดตั้งแต่เดือนพฤศจิกายนถึงเมษายน และมีคลื่นลมบางส่วนในช่วงเดือนพฤษภาคมถึงตุลาคม หาดกมลาไม่มีผับ บาร์ หรือกิจกรรมกีฬาทางน้ำมากมาย จึงเป็นชายหาดในอุดมคติสำหรับครอบครัวที่มีเด็กเล็ก ผู้ปกครองสามารถนอนอาบแดดในขณะที่ดูลูกๆเล่นน้ำทะเลได้อย่างสบายใจโดยไม่ต้องกังวลว่าเจ้าตัวเล็กจะว่ายน้ำขวางทางของนักเล่นกระดานโต้คลื่น ผู้คนยังสามารถดำน้ำตื้นในตอนเหนือของชายหาดได้ตั้งแต่เดือนพฤศจิกายนถึงเมษายนของทุกปี แต่เป้าหมายของคนส่วนใหญ่ที่มาหาดกมลาคือการพักผ่อนหรือหาจุดที่เหมาะสมในการนอนเล่นบนชายหาดภายใต้แสงแดด หาดกมลามีร้านอาหารมากมายตามชายหาด ที่มีทั้งอาหารไทย อาหารฝรั่ง สลัด ไก่สะเต๊ะ แกงกะหรี่ และอื่นๆ อีกมากมาย.
สิ่งแวดล้อม > ชีวิตกลางคืน

หาดกมลาคึกคักในช่วงกลางคืนเพราะนักท่องเที่ยวทั้งชาวไทยและต่างชาติทยอยมาชมการแสดงที่ภูเก็ตแฟนตาซี ซึ่งรวมการแสดงไทยดั้งเดิมระดับประเทศ กับฉากอันตระการตา กายกรรม และการแสดงช้าง นอกจากนี้ยังมีอาหารเย็นและร้านค้าที่มีสินค้าหลากหลายให้เลือกซื้อ
สิ่งแวดล้อม > สึนามิ พ.ศ. 2547

เมื่อวันที่ 26 ธันวาคม พ.ศ. 2547 คลื่นยักษ์สึนามิที่เกิดจากแผ่นดินไหวในมหาสมุทรอินเดีย โจมตีชายหาดฝั่งตะวันตกที่สำคัญของภูเก็ต รวมไปถึงหาดกมลา ทำให้ได้รับความเสียหายอย่างหนัก
กมลามีอนุสรณ์สถานสึนามิ ซึ่งสร้างเพื่อลำลึกถึงภัยพิบัติที่เคยเกิดขึ้นในปีพ.ศ. 2547 ทั้งนี้หาดกมลายังเป็นที่ตั้งของหมู่บ้านชาวประมงมุสลิมอีกด้วย.
สิ่งแวดล้อม > สถานการณ์การแพร่ระบาดโควิด-19

ในช่วงปี 2020 ภูเก็ตรวมไปถึงกมลา ได้รับผลกระทบอย่างหนักจากโควิด-19 ซึ่งส่งผลกระทบต่อการท่องเที่ยว แม้ว่าโรคระบาดจะทำให้เกิดความท้าทายทางเศรษฐกิจ แต่ก็เป็นโอกาสที่ดีที่ธรรมชาติจะได้ฟื้นฟูหาดกมลาให้กลับมาเป็นสวรรค์บนดินอีกครั้ง.